|  |  |  |  |
| --- | --- | --- | --- |
| Sted/Dato:København, 04.02.2013 |  |  | creuna.dk |

PRESSEMEDDELELSE

CREUNA SKAL STYRKE BOCONCEPT DIGITALT

## BoConcept, der på verdensplan sælger deres møbeldesigns i over 60 lande, har valgt det digitale bureau Creuna som samarbejdspartner. Med startskuddet til 2013 er der taget hul på et samarbejde, der skal styrke møbelkædens digitale tilstedeværelse på alle platforme – på det internationale marked såvel som det danske.

Som det første skridt i samarbejdet har Creuna udarbejdet et digitalt roadmap for BoConcept i 2013 og 2014, der inkluderer en lang række tiltag med fokus på at støtte og øge salg via digitale kanaler, samt en online kampagne, der skydes i gang i starten af marts. Planen er desuden, at Creuna skal hjælpe BoConcepts mange møbelinteresserede kunder til en langt mere personaliseret oplevelse af BoConcept-universet på nettet.

”Vi ser frem til samarbejdet med Creuna og en masse nye digitale tiltag, der skal støtte op om vores internationale profil, og skabe større engagement blandt de kunder, der møder os online.” siger Palle Larsen, Marketingdirektør i BoConcept.

Administrerende direktør, Astrid Simonsen Joos hos Creuna tilføjer: *”Vi glæder os virkelig til at arbejde tæt sammen med BoConcept. De er innovative, modige og meget fokuserede på at skabe gode brugeroplevelser gennem de digitale kanaler. De har en stærk markedsposition, og vi glæder os til at bidrage til at styrke denne yderligere.”*

Creuna leverer digitale løsninger til blandt andet kunder som Arla, VELUX, Vestas, Nordea og Q8 og har mere end 330 ansatte på kontorer i Danmark, Sverige, Norge og Finland. Kernekompetencerne ligger i spændingsfeltet mellem forretningsudvikling, kommunikation og teknologi.

### For yderligere information kontakt:

|  |  |
| --- | --- |
| BoConceptPalle Larsen, Marketing DirektørMobil: 45 23 2140 07 | CreunaLars Elkjær AndersenClient Sales Director, Creuna Aarhus Mobil: +45 22 49 83 44 |